**Jegyzőkönyv**

Az ELTE TTK HÖK Küldöttgyűlésének üléséről

**A jegyzőkönyvet készítette:** Őri Bálint

**Az ülés helye és ideje:** 1117 Budapest, Pázmány Péter sétány 1/A (Északi Tömb), 0.89 (Jedlik Ányos terem, 2018. 07. 06. 12:00

**Jelen vannak:** Szavazati joggal: Horváth Luca (*elnök*), Agócs Julianna, Benkovits Ádám, Codogno Borbála, Farkas Sophie Zoe, Fribiczer Csenge, Holczbauer Aliz, Kurucz Bálint, Nagy Lőrinc (*biológia szakterület képviselői*), Meleg András, Rácz Gergely, Szigeti Balázs Endre (*fizika szakterület képviselői*), Horváth Bence, Juhász Dorina, Laza Dániel, Lukács Károly, Mekker Julianna, Németh Csilla, Novák Roland, Varga Dávid, Vörös Réka, Wohl István (*földrajz- és földtudományi szakterület képviselői*), Borbély Eliza, Kozma Luca, Ungi Balázs, Vajda Levente (*kémia szakterület képviselői*), Pánczél Balázs (*környezettudományi szakterület képviselői*), Göde Ábel, Lekics László, Simon Richárd, Tóth Marcell Dávid (*matematika szakterület képviselői*), Dohány-Juhos Nikolett, Hambuch Mátyás, Komáromi István, Lukács Márton, Maszlag Szilvia, Miskei Ferenc István, Németh-Prátpál Mirtyll, Őri Bálint, Szabó Áron, és Vigh Patrícia (*tanárképzési szakterület képviselői*).

Tanácskozási joggal:

12:42: Horváth Luca megnyitja az ülést

Mandátumellenőrzés: az ülés 26 fővel határozatképes.

A napirendi pontok előzetesen ki lettek küldve, ezek a következők:

**1. Bejelentések**

**2. Személyi kérdések**

**3. ELTE TTK HÖK 2018-as költségvetése**

**4. Egyebek**

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag elfogadta a napirendet.

*Az elfogadott napirend a következő:*

**1. Bejelentések**

**2. Személyi kérdések**

**3. ELTE TTK HÖK 2018-as költségvetése**

**4. Egyebek**

**1. Bejelentések(12:43)**

Májusban megtörtént az ELTE BTK HÖK tisztújító ülése.

Az IK HÖK-ben is tisztségviselő váltás történt.

ELTE HÖK tisztújító ülésén Horváth Mihály lett megválasztva a következő időszakra.

Horváth Lucának nincs több bejelentése, mivel másnak sincs, 12:45-kor lezárja a napirendi pontot.

**2. Személyi kérdések (12:45)**

Hallgatói Alapítvány elnöke pozícióra Bíró Máté nyújtott be pályázatot.

Horváth Luca jelöli Bíró Mátét, aki elfogadja a jelölést, majd ismerteti a pályázatát.

Bíró Máté: a Hallgatói Alapítványnak jelenleg tartozása van, amely már egy ideje halmozódik. Az Alapítvány célja a hallgatók támogatása, ahogy az Alapító okiratban is szerepel. Bővíteni kell a repertoárt. A legjövedelmezőbb vállalkozás jelenleg az érettségi előkészítők tartása, ezt kell tovább fejleszteni, erre vonatkozóan vannak is tervei. Vannak emellett más irányú elképzelései. Úgy érzi, garantálni tudja, hogy a jövő évre fel tudják számolni a hiányt. Családjában van gazdasági és jogi szakember is, akiktől segítséget kaphat majd. A Gólyanyúz számban álláslehetőségeket is terveznek megjelentetni, folyamatosan kapcsolatban vannak több céggel. Étel- és italautomaták kihelyezését is tervezi, alapítványként ezek üzemeltetése különösen kedvező áron lehetséges.

Horváth Luca: sok lehetőség adott most az infrastruktúra átszervezése a HÖK-ben. A jelenlegi Műszaki Igazgatóság nyitott felénk.

Szabó Áron nem tud jelen lenni, írásban küldött kérdéseket. Hogy érti, hogy a Felügyelő Bizottság tagja tisztségviselő legyen?

Bíró Máté: a tisztségviselők elkötelezett hallgatók, ösztöndíjat is kapnak a munkájukért. Jogilag is egyértelműbb lenne, hiszen a HÖK működteti az Alapítványt. Az elnökhelyettest tartja a legalkalmasabbnak.

Szabó Áron második kérdése: nem tartja-e visszásnak, hogy egy tisztségviselő beleszólhat az Alapítvány működésébe, milliók felett dönthet?

Bíró Máté: nincs konkrét beleszólása, felügyel.

Horváth Luca emlékeztet, hogy a jelenléti íven a lakcímet is fel kell tüntetnie minden jelen levőnek.

Horváth Luca: a HÖK gyakorolja az alapítói jogköröket, ezért előnyösnek tartja, hogy valaki jelen legyen az alapítók közül is a Felügyelő Bizottságban. Egy korábbi ülésen határozott úgy a HÖK, hogy a TTK HÖK elnöke nem lesz tisztségénél fogva a Felügyelő Bizottság tagja.

Lukács Károly emlékeztet, hogy ennek a módosításnak az volt az oka, hogy az elnökválasztás másképp működik, mint a Felügyelő Bizottság tagjai, hiszen, utóbbit bíróságon is be kell jegyeztetni.

Bíró Máté: nem a FB elnöke lenne tisztségviselő, hanem egy tagja lenne csupán az. A jelenlét a fontos.

Horváth Luca: szeptemberben szeretne egy olyan módosítást, hogy az elnökhelyettes kerüljön be az alapító okiratba.

Bíró Máté: megkapta a teljes levelezést már Lukács Károlytól, így belelát egy ideje már a dolgokba, igyekszik felvenni a tempót. (Mekker Julianna kérdésére válaszolva.)

Horváth Luca jelöli Codogno Borbálát a szavazatszámláló bizottságba, aki elfogadja a jelölést.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag megválasztotta Codogno Borbálát a szavazatszámláló bizottság tagjának.

Bíró Máté elhagyja a termet.

Lekics László: tetszett, hogy határozott, ambiciózus a jelölt, várja, hogy segíthesse a tervek megvalósításában. Lukács Károlyt kérdezi.

Lukács Károly: ha nem lenne meggyőződve arról, hogy alkalmas a feladatra, akkor nem mondott volna le.

Bíró Máté visszatér a terembe, kérdése senkinek nincs.

Deák Péter ismerteti a szavazás menetét.

Hallgatói Alapítvány titkára pozícióra File Ágnes nyújtott be pályázatot. Horváth Luca jelöli, File Ágnes vállalja a jelölést.

File Ágnes: biztossá vált, hogy az összes egyetemi vizsgáját abszolválta, a következő évben elkezdheti a gyakorlatát, így lesz elég ideje az Alapítvány ügyeivel foglalkozni. Öt éve van az egyetemen, elég sok dologba belelát, sok rendezvényen volt már jelen szervezőként. Az Alapítványt mindig úgy látta, mint ami mindent megtett ezekért a rendezvényekért. Nem ásta még bele magát részletesen az alapítványi ügyekbe, bár megkapta ő is a levelezést, de beszélt Bíró Mátéval és Lukács Károllyal is. Több volt titkárral is jóban van, velük tervez majd hosszabban elbeszélgetni a témáról, mivel az alapító okiratban nem talált sokat a titkár szerepköréről.

Horváth Luca: úgy érzi, hogy a jogalkotói szándék azért csak három sorban rendelkezik a kuratóriumi titkárról, mert a hatályos törvények értelmében egyszemélyes kuratórium is működhet egy alapítványban.

Kérdés nem érkezik, File Ágnes elhagyja a termet.

Farkas Sophie Bíró Máté véleményét kérdezi, hogy esetleges megválasztása esetén hatékonyan tudnának-e együtt dolgozni.

File Ágnes visszatér a terembe, kérdés nem érkezik.

Horváth Luca kihirdeti az előző választás eredményét.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag megválasztotta Bíró Mátét az ELTE TTK Hallgatói Alapítvány kuratóriumi elnökének.

Deák Péter ismerteti a szavazás menetét.

Horváth Luca emlékeztet, hogy Farkas Sophie és Sarkadi Fanni lemondott Felügyelő Bizottsági tagságáról. A Bizottságba jelöli Kovács Bálintot és Vida Nikolettet. Mindketten vállalták a jelölést írásban, egyikük sem tud jelen lenni az ülésen. Horváth Luca bemutatja a jelölteket: Kovács Bálint PhD hallgató lesz – remélhetőleg –, Vida Nikolett pedig osztatlan tanárszakos hallgató.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag megválasztotta File Ágnest az ELTE TTK Hallgatói Alapítvány kuratóriumi titkárának.

Horváth Luca ügyrendi javaslata: a két jelöltről egy szavazólapon történjen szavazás.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése egyhangúlag támogatta az ügyrendi javaslatot.

Deák Péter ismerteti a szavazás menetét.

Biológia szakterületi koordinátor tisztségre Plankó Eszter nyújtott be pályázatot. Horváth Luca jelöli Plankó Esztert, aki vállalja a jelölést.

Plankó Eszter nem egészíti ki pályázatát.

Kérdezik, hogy mentorként nem lesz-e problémás, ha szakterületi koordinátor. Horváth Luca és Lekics László emlékeztet, hogy a mentorkoncepció azt fogalmazza meg, hogy szakterületi koordinátor, elnök, elnökhelyettes nem lehet mentor. Ez egy iránymutatás, ő személy szerint nem tartja előnyösnek, ha ugyanaz az ember tölti be mind a két posztot, de becsülendő, hogy Eszter vállalkozna rá.

Több kérdés nem érkezik, Plankó Eszter elhagyja a termet.

Farkas Sophie: egyik képviselőjük, aki nem tud jelen lenni, kérte, hogy olvassa fel támogató véleményét. Ő maga is alkalmasnak tartja, nagyon motivált, reméli, hogy még jobb szakterületi koordinátor lesz, mint ő. Intézeti Tanács ülésén is részt vett már, nem érzi, hogy bármi is szólna ellene.

Horváth Luca jelzi, hogy nem egyszerű biológia szakterületi koordinátornak lenni, rengeteg a hallgatói panasz. Fontos, hogy egy határozott személyiség töltse be a pozíciót, Eszter szerinte ilyen.

Lekics László: alá tudja támasztani, hogy nagyon határozott. A sok biológia szakos mentor közül kiemelkedett a szimulációs hétvégén. Kérdezi, hogy nem gond-e, hogy elsőéves.

Farkas Sophie: nem, mert a most kezdetteknek teljesen más a tantervük, sokszor nem tudott már segíteni nekik.

Több kérdés, hozzászólás nincs, Plankó Eszter visszatér a terembe.

A jelölt jelenlétében sem érkeznek kérdések. Deák Péter ismerteti a szavazás menetét.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 23 igen szavazattal, 2 nem és 1 távolmaradás mellett megválasztotta Vida Nikolettet az ELTE TTK Hallgatói Alapítvány felügyelő bizottsági tagjának.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 25 igen szavazattal 1 távolmaradás mellett megválasztotta Kovács Bálintot az ELTE TTK Hallgatói Alapítvány felügyelő bizottsági tagjának.

Farkas Sophie lemond Biológia Intézeti Tanács és Választmány delegáltságáról.

Szabó Áron lemondott Földrajz–Földtudomány Intézeti Tanács delegáltságáról. Horváth Luca jelöli Szögi Balázst, aki vállalja a jelölést.

Deák Péter ismerteti a szavazás menetét.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 22 igen szavazattal, 2 nem és 1 érvénytelen mellett megválasztotta Plankó Esztert biológia szakterületi koordinátornak.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag delegálta Szögi Balázst a Földrajz–Földtudomány Intézeti Tanácsba.

Horváth Luca jelöli Plankó Esztert a Biológia Intézeti Tanácsba és a Választmányba. Ügyrendi javaslat: a két delegáltságról egy szavazólapon történjen a szavazás.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag elfogadta az ügyrendi javaslatot.

Deák Péter ismerteti a szavazás menetét.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag delegálta Plankó Esztert a Biológia Intézeti Tanácsba.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag delegálta Plankó Esztert az ELTE TTK HÖK Választmányába.

13:37-kor Horváth Luca lezárja a napirendi pontot.

**3. ELTE TTK HÖK 2018-as költségvetése (13:37)**

Horváth Luca elnézést kér, amiért elfelejtette az ezzel kapcsolatos tájékoztatást kiküldeni időben. A tisztségviselők már megkapták véleményezésre.

A keret 9 701 594 Ft, az EHÖK költségvetése úgy alakul, hogy egy közös kasszából kerül finanszírozásra például a LEN és a Bölcsész napok. Az informatikai beszerzés azért szerepel most a tételek közt, mert a tavalyi évben rendeltük bár meg, de az idei költségvetésből került levonásra. A vásárolt tételek leltárba vételezés alatt vannak, ezért nem kerültek még használatba. Az Iskolaszövetkezet 830 000 Ft‑os tétele a november–decemberi kifizetéseket jelenti. A keretünk 2 467 000 Ft, ebből használtunk el ennyit. Az első negyedéves beszámoló készült még csak el, a második június 30-án zárult le, így az még nem készült el; július folyamán elkészül.

Farkas Sophie egy hibára hívja fel a figyelmet. Horváth Luca ígéretet tesz rá, hogy a javított változatot minél hamarabb elküldi. Emlékeztet, hogy a negyedéves beszámolókat nem kell a Küldöttgyűlésnek elfogadnia. Azért nem jó ez az időbeni felosztás, mert vannak olyan rendezvények, amelyek túlnyúlnak a negyedéves időszakokon. Ajánlatot viszont egyben kapunk az egészre, hiába egy másik negyedévben lesz megtartva az adott rendezvény.

Lekics László: mit takar a rendezvények alatt az „Egyéb” kategória?

Horváth Luca: a Gólyabálra az EHÖK 5 millió Ft-ot tett félre, de még nem tudni, milyen konstrukcióban kerül megrendezésre. Többféle elképzelés is felmerült már; azért 5 millió lett elkülönítve, mert tavaly ennyibe került, viszont akkor nulla forintos árajánlatot kaptunk az Egyetemtől. Ha idén nem ilyet kapunk, akkor tudunk innen fizetni. Szakterületi rendezvényekre 300 000 Ft-unk van, nem szeretné ezzel az Alapítványt terhelni. Ha időben, egyszerre leadja mindenki, hogy milyen rendezvényeket szeretnének a szakterületek, akkor lehet kérni ajánlatot ezekre, de ezt csak akkor lehet megtenni, ha fél évre előre lehet tervezni.

Horváth Luca érdeklődik, hogy ki diplomázott a jelenlevők közül. Olyan ajánlatot kapott, hogy lehetőleg ne frissen diplomázottak szavazzanak a költségvetésről, mert az NFTV nem egyértelműen szabályozza ezt a fajta jogviszonyt.

Lekics László a gólyatábor beszerzéséről kérdez.

Horváth Luca: az utazást fizeti minden részönkormányzat maga, a többit az EHÖK. A megrendelést a MÁV felé egy hónapja leadták, de még nem kaptak választ. Ugyanígy a másik nagy tábor, a BTK-s zánkai nem kapott még választ. A Beszerzési Osztály szerint 1 100 000 Ft‑ból meg kell tudni oldani az utaztatást.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése egyhangúlag elfogadta a 2018. év első negyedéves gazdasági beszámolóját.

Több kérdés nem érkezik, Horváth Luca 13:55-kor lezárja a napirendi pontot.

**4. Egyebek (13:55)**

Az Alapítvány költségvetéséről volt már szó, nem hivatalos keretek között.

Lekics László: mindannyiunk elsődleges célja kell, hogy legyen az Alapítvány rendbetétele. Nagyon meg kell becsülnünk ezt a helyzetet! Igyekezzünk olyan rendezvényeket szervezni, amelyekből az Alapítvány jól jön ki.

Horváth Luca: a gólyatáborról beszél. Az EBiHal szervezi a gólyatábort. A szervezés folyik, programtervet még Dékán úr felé sem küldték el, mert egyeztetés alatt van. Nem tudni például, hogy a BEAC mikor tud lemenni, hogy sportos programokat tartsanak. A jövő héten szeretné elküldeni a meghívókat a szakterületek által javasolt oktatóknak. Égerházi Bálint főszervezővel abban egyeztek meg, hogy a határidő – a programok tervezetére és a résztvevők listájára – július 20-a. a grafikát Vida Nikolett készíti majd el.

Kérdeznek arról, hogy lesz-e a tavalyi évhez hasonlóan sörpong. Horváth Luca Dékán úrral abban egyezett meg, hogy lehet, de előre nem kerül hirdetésre. Szponzorokat is igyekszik behozni még a táborba.

Farkas Sophie: lesz szakos nap? Ez az, amikor az oktatók lejönnek?

Horváth Luca: mindenképpen, ez egy nagyon fontos eleme a tábornak, hiszen így a gólyák nem csak azt látják majd, hogy buli van.

Lekics László: az oktatók mikor értesülnek arról, hogy meghívjuk őket?

Horváth Luca: a jövő héten. Van olyan szakterület, ahonnan még nem érkeztek meg a nevek.

Jelzik, hogy szemétdomb volt a kampuszon a LEN után, ami eltért a szerződésben vállaltaktól. A kancellária felé jelezték a dolgot.

Érdeklődnek, hogy lesz-e Ányos Fesztivál az idén. Horváth Luca jelzi, hogy nem hallottak eddig róla, pedig tavaly ilyenkor már jelezték, hogy terveznek egy ilyet. Akkor sem támogatták, és hatalmas kudarc volt. A LEN költségvetése 12 millió Ft volt, az Ányos Fesztiválé 24 millió.

Deák Péter jelzi, hogy két képviselőnek megszűnt a mandátuma, így az ő helyükre póttagok kerülnek be.

14:10-kor Horváth Luca lezárja a napirendi pontot.

14:10-kor Horváth Luca lezárja az ülést.

**Függelék**

**Az ülésen hozott határozatok**

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag elfogadta a napirendet.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag megválasztotta Codogno Borbálát a szavazatszámláló bizottság tagjának.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag megválasztotta Bíró Mátét az ELTE TTK Hallgatói Alapítvány kuratóriumi elnökének.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag megválasztotta File Ágnest az ELTE TTK Hallgatói Alapítvány kuratóriumi titkárának.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése egyhangúlag támogatta az ügyrendi javaslatot.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 23 igen szavazattal, 2 nem és 1 távolmaradás mellett megválasztotta Vida Nikolettet az ELTE TTK Hallgatói Alapítvány felügyelő bizottsági tagjának.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 25 igen szavazattal 1 távolmaradás mellett megválasztotta Kovács Bálintot az ELTE TTK Hallgatói Alapítvány felügyelő bizottsági tagjának.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 22 igen szavazattal, 2 nem és 1 érvénytelen mellett megválasztotta Plankó Esztert biológia szakterületi koordinátornak.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag delegálta Szögi Balázst a Földrajz–Földtudomány Intézeti Tanácsba.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag elfogadta az ügyrendi javaslatot.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag delegálta Plankó Esztert a Biológia Intézeti Tanácsba.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése 26 igen szavazattal, egyhangúlag delegálta Plankó Esztert az ELTE TTK HÖK Választmányába.

()/2018 (VII. 6.) számú küldöttgyűlési határozat: Az ELTE TTK HÖK Küldöttgyűlése egyhangúlag elfogadta a 2018. év első negyedéves gazdasági beszámolóját.

PH

 Őri Bálint Lukács Károly Horváth Luca

 jegyzőkönyvvezető hitelesítő elnök